MODIFICACIÓ BAREMS PER A LA CONTRACTACIÓ DE PERSONAL DOCENT I INVESTIGADOR EN RÈGIM LABORAL TEMPORAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3443)
  + [Valencià](/va/acuerdo/3443)






Selector de idioma

Leer

* [Español](/es/acuerdo/3443)
* [Valencià](/va/acuerdo/3443)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ BAREMS PER A LA CONTRACTACIÓ DE PERSONAL DOCENT I INVESTIGADOR EN RÈGIM LABORAL TEMPORAL[Butlletí Oficial Universitat d'Alacant](/ca/Publicacion)
=============================================================================================================================================================

Secretaria General

Butlletí Oficial Universitat d'Alacant





MODIFICACIÓ BAREMS PER A LA CONTRACTACIÓ DE PERSONAL DOCENT I INVESTIGADOR EN RÈGIM LABORAL TEMPORAL

Data d'aprovació
:   29/10/2015

Data de publicació
:   03/11/2015

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=3443.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3443)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3443)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ BAREMS PER A LA CONTRACTACIÓ DE PERSONAL DOCENT I INVESTIGADOR EN RÈGIM LABORAL TEMPORAL&url=https://www.boua.ua.es/va/acuerdo/3443)

**Títol:** MODIFICACIÓ BAREMS PER A LA CONTRACTACIÓ DE PERSONAL DOCENT I INVESTIGADOR EN RÈGIM LABORAL TEMPORAL

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 d'octubre de 2015

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 29 D'OCTUBRE DE 2015, VA APROVAR PER UNANIMITAT, LA

MODIFICACIÓ DELS BAREMS PER A LA CONTRACTACIÓ DE PERSONAL DOCENT I INVESTIGADOR EN RÈGIM LABORAL TEMPORAL

Aquest document estableix el barem que les comissions de contractació de la Universitat d'Alacant utilitzaran, amb caràcter general , per a la contractació de les figures contractuals d'ajudant, professor ajudant doctor i professor associat. Els conceptes a valorar en tots els casos són:

1. Formació acadèmica

2. Experiència docent

3. Experiència investigadora

4. Experiència professional

5. Altres mèrits

Si bé els conceptes que es valoren són els mateixos per a totes les figures contractuals, el barem garanteix una aplicació específica en funció de la naturalesa de cada contracte.

La valoració dels mèrits al·legats i la seua adequació en funció de la naturalesa de cada contracte es realitzarà de la manera següent:

a) Criteris de valoració dels mèrits al·legats en funció dels cinc apartats bàsics:

1. Formació acadèmica (màxim 100 punts).

1.1. Expedient acadèmic global de la titulació (màxim 32 punts)

S’hi aplicarà la nota mitjana oficial de l'expedient acadèmic, avaluada sobre 10, de la titulació finalitzada amb major vinculació al perfil de la plaça1. La nota mitjana així obtinguda es multiplicarà pel factor 3,2.

1.2. Expedient acadèmic específic de la titulació (màxim 64 punts)

S’hi aplicarà la nota mitjana, avaluada sobre 10, d'aquelles assignatures específiques de l'expedient acadèmic de la titulació finalitzada amb major vinculació al perfil de la plaça[1]. La nota mitjana així obtinguda es multiplicarà pel factor 6,4.

1.3. Estudis que permeten obtenir el doctorat[2] (màxim 28 punts).

Quan els estudis que permeten obtenir el doctorat s'hagueren finalitzat, s'hi aplicarà la nota mitjana oficial de l'expedient acadèmic de doctorat, avaluada sobre 101. La nota mitjana així obtinguda es multiplicarà pel factor 2,8. Quan els estudis que permeten obtenir el doctorat no s'hagueren finalitzat però s'haja completat almenys el 50% d’aquests, es calcularà la nota mitjana de les assignatures cursades fins al moment i es multiplicarà pel factor 1,6.

1.4. Doctorat (màxim 42 punts).

Es considerarà el següent criteri: títol de doctor, 30 punts; premi extraordinari de doctorat, 6 punts; doctorat europeu, 6 punts.

1.5. Cursos universitaris oficials de postgrau (màxim 12 punts).

Es valorarà un màxim de 0,2 punts per cada crèdit en cursos oficials de postgrau.

1.6. Altres titulacions universitàries afins distintes de la considerada en l'apartat 1.1 (màxim 12 punts).

1.7. Altres mèrits relacionats amb la formació acadèmica no inclosos en els apartats anteriors (màxim 8 punts)

2. Experiència docent (màxim 100 punts).

2.1. Docència en titulacions oficials universitàries (màxim 64 punts).

S'hi aplicarà un màxim de 16 punts per curs acadèmic a temps complet. La docència per curs acadèmic a temps parcial es valorarà de forma proporcional depenent de la dedicació.

Per cada crèdit en què s'haja col·laborat durant la seua vinculació a una institució d'ensenyament superior com a contractat en formació dins d'un programa acollit a l'Estatut del Personal Investigador en Formació (EPIF) o figures equivalents en etapes anteriors a l'aprovació d'aquest Estatut (becari FPI, FPDI o FPU) s'hi aplicarà un màxim de 0,4 punts.

2.2. Cursos i seminaris impartits en l'àmbit universitari (màxim 36 punts).

S’hi computarà un màxim de 9 punts per cada 220 hores impartides.

2.3. Docència no universitària (màxim 12 punts).

S'hi aplicarà un màxim de 3 punts per curs acadèmic en ensenyament en centres oficials.

2.4. Altres cursos i seminaris impartits (màxim 8 punts).

S'hi aplicarà un màxim de 2 punts per cada 220 hores impartides.

2.5. Activitats relacionades amb la innovació i millora de la qualitat docent (màxim 16 punts).

Quan l'activitat tinga la seua equiparació en hores s'hi aplicarà un màxim de 8 punts per cada 220 hores.

2.6. Altres mèrits relacionats amb l'experiència docent no inclosos en els apartats anteriors (màxim 4 punts).

3. Experiència investigadora (màxim 100 punts).

3.1. Publicacions científiques (llibres, capítols de llibres i publicacions en revistes periòdiques) i patents internacionals en explotació (màxim 38 punts).

3.2. Contribucions a congressos i conferències científiques (màxim 17 punts).

3.3. Participació en projectes d'investigació obtinguts en convocatòries públiques i/o contractes d'investigació amb empreses o amb l'administració (màxim 13 punts).

3.4. Beques d'investigació i estades en altres universitats i centres d'investigació realitzades amb posterioritat a la finalització dels estudis (màxim 12 punts).

Les beques d'investigació obtingudes en convocatòries públiques es valoraran amb un factor 2 enfront de les obtingudes per adjudicació directa.

Cada mes de gaudi de beca d'investigació o d'estada es valorarà amb un màxim de 0,6 punts.

3.5. Direcció de tesis doctorals, tesis de llicenciatura i altres treballs d'investigació (màxim 8 punts).

La direcció d'una tesi doctoral es valorarà amb un factor 3 enfront de la resta de treballs.

3.6. Patents nacionals en explotació, dissenys i altres resultats de la investigació (màxim 8 punts).

3.7. Altres mèrits rellevants d'investigació no inclosos en els apartats anteriors (màxim 4 punts).

4. Experiència professional (màxim 100 punts).

4.1. Anys d'exercici professional (màxim 65 punts).

Activitats professionals que tenen relació amb la plaça. S’hi computarà un màxim de 13 punts per any d'activitat professional a temps complet i fraccions proporcionals si és a temps parcial.

4.2. Categoria i grau de responsabilitat en el lloc de treball (màxim 35 punts).

5. Altres mèrits rellevants (màxim 100 punts).

5.1. Coneixement del valencià (màxim 50 punts).

Els nivells de valencià es valoraran segons el certificat expedit per la Universitat d'Alacant o per les universitats de l'àmbit lingüístic català, per la Junta Qualificadora de Coneixements de Valencià, o per certificats equivalents segons la Taula d'Equivalències dels Certificats de Valencià aprovada pel Consell de Govern de la Universitat d'Alacant, amb la següent escala: Nivell B1 o Elemental (12,5 punts); Nivell B2 (25 punts); Nivell C1 o Mitjà (37,5 punts), i Nivell C2 o Superior (50 punts).

5.2. Altres aspectes no previstos en els apartats anteriors (màxim 50 punts).

S’hi valoraran aspectes com ara premis i distincions, gestió acadèmica, coneixement d'altres idiomes, acreditació per a altres figures de professor universitari contractat, etc.

Per a la baremació d'aquests apartats, les comissions tindran en compte amb caràcter general els principis següents:

* Cadascun dels mèrits serà valorat en un sol concepte.
* En el cas que algun dels concursants sobrepasse la màxima puntuació establida en qualsevol dels apartats o subapartats considerats s'establirà un criteri de proporcionalitat entre les puntuacions de tots els concursants. És a dir, al concursant que sobrepasse la màxima puntuació en un apartat se li atorgarà la puntuació màxima en aquest apartat, mentre que la puntuació de la resta de concursants es farà de manera proporcional. Per això, tant la puntuació aconseguida en cadascun d'aquests apartats, com la puntuació total aconseguida en el concurs ha de considerar-se únicament i exclusivament com una mesura relativa establida amb respecte a la resta dels candidats del mateix concurs. Pel mateix motiu, en cap cas aquesta puntuació pot ser extrapolable o comparable amb l'obtinguda en un altre o altres concursos a què poguera presentar-se cada candidat. En el cas que la convocatòria establisca una puntuació mínima per a l'adjudicació de la plaça, aquesta i només aquesta puntuació mínima s'obtindrà de manera individualitzada sense tenir en compte el criteri de proporcionalitat detallat en aquest punt; és a dir, les puntuacions se saturaran, si cal, a la puntuació màxima en cada apartat sense tenir en compte les puntuacions de la resta de concursants.
* Les comissions hauran de puntuar cada mèrit al·legat en funció del seu grau d'afinitat amb la plaça o l'àrea de coneixement a què aquesta s'adscriga. A aquests efectes, i una vegada valorat un mèrit, aquest es multiplicarà per un coeficient corrector en funció de la seua afinitat amb la plaça o l'àrea de coneixement a què aquesta s'adscriga, d'acord amb els criteris següents:

* Grau d'afinitat complet (totalment emmarcat en el context de la plaça o de l'àrea de coneixement): 1
* Grau d'afinitat alt (molt afí a la plaça o a l'àrea de coneixement): 0,8
* Grau d'afinitat mitjà (afí a la plaça o a l'àrea de coneixement): 0,4
* Grau d'afinitat baix (poc afí a la plaça o a l'àrea de coneixement): 0,2
* Grau d'afinitat nul (no hi ha afinitat amb la plaça o àrea de coneixement): 0

Els mèrits corresponents a l'apartat 5.1 no es veuran afectats per aquests coeficients correctors, és a dir, la valoració d'aquest apartat es realitzarà exclusivament conforme al que estableix aquest.

b) Adequació específica en funció de la naturalesa de cada contracte.

La puntuació obtinguda en els cinc apartats anteriors configurarà la puntuació preliminar de cada candidat, que serà ponderada per a cadascuna de les figures contractuals d'acord amb els següents criteris per a obtenir la valoració final dels mèrits:

|  |  |  |  |
| --- | --- | --- | --- |
|  | Ajudant doctor | Ajudant | Professor associat |
|  | Valoració % | Valoració % | Valoració % |
| Formació acadèmica | 15% | 50% | 15% |
| Activitat docent | 20% | 15% | 15% |
| Activitat investigadora | 55% | 25% | 10% |
| Activitat professional | 5% | 5% | 55% |
| Altres mèrits | 5% | 5% | 5% |

c) Aplicació, si és procedent, dels mèrits preferents segons la normativa vigent:

Es considerarà mèrit preferent estar acreditat per a participar en els concursos d'accés als cossos docents universitaris (Llei Orgànica 4/2007, de 12 d'abril, per la qual es modifica la Llei 6/2001, de 21 de desembre, d'universitats). Al candidat que adduïsca aquest mèrit preferent se li incrementarà en un 20% la valoració final obtinguda per la baremació total dels mèrits.

Es considerarà mèrit preferent per al cas dels professors ajudants doctors l'estada del candidat en universitats o centres d'investigació de reconegut prestigi, espanyols o estrangers, distints de la universitat que porte a terme la contractació (art. 50.d de la Llei orgànica d'universitats). Al concursant que al·legue aquest mèrit se li incrementarà en un 20% la valoració final obtinguda per la baremació total dels mèrits si acredita una estada d'un any o més, en un 10% si és de sis mesos i en cas d'una estada inferior a aquest període de temps, el percentatge d'increment es prorratejarà conforme al període gaudit.

En el cas de presentar més d'un mèrit preferent només s'hi aplicarà el factor més alt dels que corresponga.

---

[1] Quan l'expedient acadèmic està avaluat segons l'escala establida en el Reial Decret 1497/1987, aprovat: 1, notable: 2, excel·lent: 3 i matrícula d'honor: 4, per a traslladar el seu valor a una qualificació entre 5 i 10 (escala establida en el Reial Decret 1125/2003) s'aplicarà l'expressió 4 + (1/6)x + x2 - (1/6)x3, on x és la qualificació en l'escala entre 1 i 4. Una qualificació de convalidat que no especifique la qualificació d'origen serà equiparable a l'aprovat. Quan els plans d'estudis estiguen estructurats en crèdits es ponderarà la nota de cada assignatura pel quocient entre el nombre de crèdits de l'assignatura i el total de crèdits considerats (nota mitjana = (Σ (nota assignatura i) \* (nombre crèdits assignatura i)) / (total crèdits considerats)). Si els plans d'estudis no estan estructurats en crèdits, la nota mitjana es calcularà com la mitja aritmètica de les qualificacions de totes les assignatures considerades (nota mitjana = (Σ (nota assignatura i)) / (nombre assignatures considerades)). Quan les qualificacions no s'ajusten a cap de les escales previsdtes en els decrets 1497/1987 i 1125/2003, el candidat haurà d'aportar justificació que certifique l'escala utilitzada en la valoració del seu expedient; en cas contrari, i sempre que hi haja dubte respecte d'això, s'entendrà que les seues qualificacions són equiparables a l'aprovat.

[2] Per a poder valorar aquest apartat s'haurà d'acreditar, si escau, que els estudis que permeten obtenir el doctorat corresponen a un programa oficial de postgrau (segons s'estableix en el Reial Decret 56/2005), a un període formatiu d'un programa de doctorat (segons s'estableix en el Reial Decret 1393/2007) o els distints supòsits d'accés en funció de les titulacions oficials universitàries ja cursades (segons s'estableix en el Reial Decret 99/2011).

Anàlisi
-------

:   **Modifica a:**

    * [Detalle
      BAREMS PARA CONTRACTACIÓ DE PERSONAL DOCENT I INVESTIGADOR EN RÈGIM LABORAL TEMPORAL](/va/acuerdo/1545) 
      02/07/2010





[Carretera Sant Vicent del Raspeig s/n  
03750 Sant Vicent del Raspeig - Alacant  
 Tel. 25 892 2496 - Fax 06 840 4889](https://www.google.es/maps/@02.153166,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12470&trk=tyah&trkInfo=tarId%4J8877010849323%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)